Bad (τραγούδι, Μάικλ Τζάκσον)

Το **Bad** είναι τραγούδι του Μάικλ Τζάκσον. Το *Bad* κυκλοφόρησε από την Epic Records τον Σεπτέμβριο 1987, ως το δεύτερο single από το ομώνυμο άλμπουμ. Το τραγούδι γράφτηκε από τον Τζάκσον, ο οποίος ήταν συμπαραγωγός του Κουίνσι Τζόουνς. Ο Τζάκσον δήλωσε ότι το τραγούδι επηρεάστηκε από μια αληθινή ιστορία, για την οποία είχε διαβάσει.

Το *Bad* έλαβε γενικά θετικές κριτικές και βοήθησε την εικόνα του Τζάκσον να γίνει πιο έντονη κατά την εποχή του *Bad*. Το τραγούδι έφθασε στην 1η θέση του ''Billboard'' Hot 100, όπου έμεινε για δύο εβδομάδες, και έγινε το δεύτερο #1 single του άλμπουμ *Bad*, και το έβδομο #1 entry του Τζάκσον στο τσαρτ. Παγκοσμίως, το τραγούδι είχε εμπορική επιτυχία, αφού έφθασε στο top ten σε έντεκα χώρες και στο top five στο Ηνωμένο Βασίλειο, στη Γαλλία, στην Ιταλία, στη Νορβηγία, στην Ελβετία και στη Σουηδία. Το τραγούδι έφθασε στην 1η θέση στην Ολλανδία και στα European Charts.

Ο Μάρτιν Σκόρσεζ ήταν διευθυντής του μουσικό βίντεο για το *Bad*, το οποίο κυκλοφόρησε στα τέλη του 1987. Στο βίντεο, ο Τζάκσον με αρκετούς βοηθητικούς χορευτές εκτελούν διάφορες χορευτικές κινήσεις σε ένα σταθμό μετρό. Ο χορογράφος του μουσικού βίντεο δήλωσε ότι η πλοκή του βίντεο επηρεάστηκε από μια σκηνή του *[[Γουέστ Σάιντ Στόρι (ταινία, 1961)|West Side Story]]*. Το μουσικό βίντεο έλαβε μια υποψηφιότητα στα Video Music Awards, το 1988. Το *Bad* είχε δεχθεί διάφορες επανεκτελέσεις και παρωδίες από διάφορους καλλιτέχνες μετά την κυκλοφορία του και εκτελέστηκε προς τιμή του Τζάκσον μετά τον θάνατο του τον Ιούνιο του 2009.

## Προϊστορία και έμπνευση

Το *Bad* είναι τραγούδι που γράφτηκε από τον Μάικλ Τζάκσον το 1987 για το ομώνυμο άλμπουμ, με παραγωγό τον Κουίνσι Τζόουνς (και συμπαραγωγό τον Τζάκσον). Το *Bad* αρχικά σχεδιαζόταν ως ντουέτο του Τζάκσον και του Prince - παρόλο αυτά τα σχέδια δεν καρποφόρησαν. Στην αυτοβιογραφία του Τζάκσον, *[[Moonwalk (βιβλίο)|Moonwalk]]*, ο Τζάκσον δήλωσε για το *Bad*:

Σε μία συνέντευξη του 1988 με τα περιοδικά *[[Ebony (περιοδικό)|Ebony]]* και *[[Jet (περιοδικό)|Jet]]* (το οποίο κυκλοφόρησε στην ιστοσελίδα Hulu λίγο μετά τον θάνατο του), ο Τζάκσον είπε ότι εμπνεύστηκε για το τραγούδι από μια αληθινή ιστορία που διάβασε είτε στο περιοδικό *[[Time (περιοδικό)|Time]]* είτε στο περιοδικό *[[Newsweek]]*. Ο Τζάκσον δήλωσε ότι η ιστορία έλεγε για ένα φοιτητή που πήγαινε σε σχολείο στα βόρεια της πολιτείας της Νέας Υόρκης, και ήταν από ένα γκέτο, και προσπαθούσε να κάνει κάτι στη ζωή του και σχεδίαζε να αφήσει τους φίλους του πίσω όταν επέστρεψε από το διάλειμμα των Ευχαριστιών. Πρόσθεσε ότι οι φίλοι του φοιτητή, από ζήλια, σκότωσαν τον φοιτητή - ο Τζάκσον δήλωσε ότι ο θάνατος του φοιτητή δεν συμπεριλήφθηκε στο μουσικό βίντεο.

## Σύνθεση

Το τραγούδι γράφτηκε στην κλείδα του A Minor με μετρητή υπογραφή σε κοινό χρόνο. Τα φωνητικά του Τζάκσον βρίσκονται μεταξύ του E4 και του C6. Το κομμάτι έχει τέμπο 114 χτύπων ανά λεπτό. Το τραγούδι έχει βασική ακολουθία του D3–B3–F3–G3. Το *Bad* θεωρήθηκε ότι έχει πρόοδο χορδής *Hit the Road, Jack*.  Η Νταβίττ Σίνγκερσον, του *[[Rolling Stone (περιοδικό)|Rolling Stone]]*, σχολίασε, «Όταν ο Τζάκσον δηλώνει ότι *όλος ο κόσμος πρέπει να απαντήσει τώρα*, δεν επαίρεται ο ίδιος αλλά κάνει διαπίστωση σχετικά με το εξαιρετικό καλλιτεχνικό του στερέωμα. Αν μην τι άλλο, περιφρονεί την αυτο-στέψη και καλεί τους θαυμαστές του να τον απορρίψουν αν τολμήσει να αυτοστεθφεί βασιλιάς». Η Σίνγκερσον σύγκρινε το κομμάτι με υλικό του Τζέιμς Μπράουν. Στιχουργικά, το *Bad* αφορά στο να αποδείξεις στους ανθρώπους  ότι επαίρεσαι σκληρός, με τον Τζάκσον να ρωτά *who's the best?* (ποιος είναι ο καλύτερος;) και *who's bad?* (ποιος είναι ο κακός;) στο ρεφρέν.

## Κριτική

Το *Bad* έλαβε γενικά θετικές κριτικές. Μερικοί κριτικοί σημείωσαν ότι το τραγούδι βοήθησε να γίνει η εικόνα του Τζάκσον πιο νευρική κατά την εποχή του άλμπουμ *Bad*. Η Ντάβιττ Σίνγκερσον, του *Rolling Stone*, δήλωσε ότι το κομμάτι «δεν χρειάζεται άμυνα» και επαίνεσε τα φωνητικά του Τζάκσον στο κομμάτι. Ο Στέφεν Τόμας Έρλεβαϊν, του Allmusic, δήλωσε ότι το *Bad* ήταν ένα από τα τρία καλύτερα κομμάτια του άλμπουμ. Σε ξεχωριστή αξιολόγηση του κομματιού, ο Έρλεβαϊν σχολίασε ότι τα φωνητικά του Τζάκσον «ακούγονται σαν [να ήταν] το παιδί αγάπης του Τζέιμς Μπράουν και Μάβις Σταπλς» και πρόσθεσε ότι «μιλώντας μουσικά, σε αυτή την περίπτωση, το *Bad* είναι πολύ καλό». Επίσης σημείωσε ότι «αρχή του κομματιού μας βοηθά να εξανθρωπίσουμε» τον Τζάκσον και να «αλλάξουμε την εικόνα του», δηλώνοντας ότι «είναι διασκεδαστικό να τον ακούς να μιλά άχρηστα και να είναι το δικό του μεγαλύτερο αναμνηστικό του». Η Τζέννιφερ Κλάι, του Yahoo Music, σημείωσε ότι ενώ η νέα πιο νευρική εικόνα ήταν «λίγο δύσκολο να τη χωνέψεις», η εικόνα δούλευε μουσικά στα κομμάτια *Bad*, *[[Man in the Mirror]]* και *[[Dirty Diana]]*.

## Εμφάνιση στα τσαρτ

Το *Bad* μπήκε στο top ten, στην 8η θέση, στο ''Billboard'' Hot 100 στις 10 Οκτωβρίου 1987 και έφθασε στην 1η θέση στις 24 Οκτωβρίου 1987. To *Bad* έμεινε στην κορυφή για 2 εβδομάδες. Το *Bad* ήταν το δεύτερο #1 single στο *Billboard* Hot 100 από το άλμπουμ, και ήταν το έβδομο #1 entry στο τσαρτ. Το τραγούδι επίσης έφθασε στην 1η θέση του *Billboard* Hot R&B Singles και του *Billboard* Hot Dance Club Play. Το *Bad* είχε παγκόσμια εμπορική επιτυχία, καθώς έφθασε στα top ten σε αρκετά μουσικά τσαρτ. Το *Bad* έκανε το ντεμπούτο του στο Ηνωμένο Βασίλειο, στην 5η θέση, στις 26 Σεπτεμβρίου 1987. Την επόμενη εβδομάδα, έφθασε στην 3η θέση, όπου έμεινε για δύο εβδομάδες. Το *Bad* έμεινε στο top ten του τσαρτ για 4 εβδομάδες, και στο top 100 για 11 εβδομάδες, το 1987. Το *Bad* έφθασε έως τη 5η θέση στα τσαρτ του Καναδά, στις 7 Νοεμβρίου 1987. Το *Bad* έφθασε έως τη 4η θέση στη Σουηδία, στις 14 Οκτωβρίου 1987. Το τραγούδι έμεινε στο top ten για 4 εβδομάδες. Στις 3 Οκτωβρίου, το *Bad* έκανε το ντεμπούτο του στη 9η θέση στη Γαλλία, και μετά από έξι εβδομάδες, έφθασε έως τη 4η θέση, στις 14 Νοεμβρίου. Το *Bad* έκανε το ντεμπούτο του στη Νέα Ζηλανδία στις 18 Οκτωβρίου, στην 4η θέση, και την επόμενη εβδομάδα έφθασε στη 2η θέση. Το τραγούδι έμεινε στο top fifty για 15 εβδομάδες, από το 1987 έως το 1988.

Το τραγούδι έφθασε στη 2η θέση στη Νορβηγία, στη 39η θέση του 1987, και έμεινε στο top ten για οκτώ εβδομάδες το 1987. Το τραγούδι είχε τη χειρότερη θέση στην Αυστραλία, στη 27η θέση. Το *Bad* έκανε το ντεμπούτο του στη 10η θέση, στην Αυστρία, την 1 Νοεμβρίου 1987. Την επόμενη εβδομάδα βγήκε από το top ten και τη μεθεπόμενη επέστρεψε στο top ten, στη 9η θέση, η οποία ήταν και η καλύτερη του. Το τραγούδι έκανε το ντεμπούτο στη 87η θέση, στην Ολλανδία, στις 9 Σεπτεμβρίου 1987. Την επόμενη εβδομάδα, το τραγούδι βρέθηκε στην 11η θέση, με 73 θέσεις διαφορά από την προηγούμενη εβδομάδα. Το τραγούδι έμεινε στην 1η θέση και έμεινε εκεί για 2 εβδομάδες. Το 2006, το τραγούδι ξαναμπήκε στα τσαρτ μετά την κυκλοφορία του *Visionary*. Το κομμάτι μπήκε στα ισπανικά τσαρτ για πρώτη φορά στις 4 Απριλίου 2006, στην 1η θέση. Το *Bad* έμεινε στο top twenty για 9 εβδομάδες. Το τραγούδι έκανε το ντεμπούτο του στην καλύτερη του θέση στην Ιταλία, στη 5η θέση, στις 6 Απριλίου. Μετά τον θάνατο του Τζάκσον, τον Ιούνιο του 2009, η μουσική του ξαναμπήκε στα παγκόσμια τσαρτ. Τον Ιούλιο, το κομμάτι έφθασε έως τη 11η θέση στην Ιταλία, στη 20η θέση στην Ισπανία, στη 25η θέση στη Σουηδία, στη 37η θέση στη Δανία και στη 40η θέση στο Ηνωμένο Βασίλειο.

## Μουσικό βίντεο

[thumb|right|250px|alt=|Ο Τζάκσον και οι βοηθητικοί χορευτές στο μουσικό βίντεο του ''Bad''. Το μουσικό βίντεο επηρεάστηκε από την ταινία ''[Γουέστ Σάιντ Στόρι (ταινία, 1961)|West Side Story*]]

Ολόκληρο το μουσικό βίντεο του *Bad* είναι ταινία μικρού μήκους διάρκειας 18 λεπτών που γράφθηκε από τον [[Ρίτσαρντ Πράις (συγγραφέας)|Ρίτσαρντ Πράις]], με διευθυντή τον [[Μάρτιν Σκόρσεζ]]. Το βίντεο έχει πολλές παραπομπές στην ταινία *West Side Story*, ειδικά στην ακολουθία *Cool*. Το βίντεο επηρεάστηκε όχι μόνο σκηνικά, αλλά και μερικά μέρη της χορογραφίας του επηρεάστηκαν από την ταινία. Ο χορογράφος Τζέφρεϊ Ντάνιελ δέχθηκε την επιρροή, αν και δήλωσε ότι προσπάθησε να κάνει μια πιο σύγχρονη εκδοχή της ταινίας. Ο Ντάνιελ σχολίασε, «Είναι σαν ένα τρένο που έρχεται κατά μήκος της οθόνης [...] και αυτή ήταν η επίδραση που έψαχνα και δούλευα για αυτή».

Στο βίντεο, ο Μάικλ παίζει τον φοιτητή Ντάριλ. Ο Ντάριλ φθάνει για βρει το σπίτι του άδειο (τον ρόλο της μητέρας του έπαιξε η [[Ρομπέρτα Φλάκ]]), αλλά τον υποδέχονται οι παλιοί του φίλοι, με αρχηγό τον Μίνι Μαξ ([[Γουέσλεϊ Σνιπς]]) και περνά ένα απόγευμα μαζί τους. Στην αρχή οι σχέσεις τους είναι φιλικές, αλλά η κατάσταση επιδεινώνεται όταν η συμμορία συνειδητοποιήσει το πόσο έχει αλλάξει ο Ντάριλ, και ιδίως το πόσο άβολα έχει γίνει με τις τάσεις τους προς τη μικροεγκληματικότητα. Σε μια προσπάθεια να δείξει στους φίλους του ότι παραμένει «κακός», ο Ντάριλ τους παίρνει σε ένα σταθμό μετρό ([[Hoyt–Schermerhorn Streets (σταθμός μετρό, Νέα Υόρκη)|The Hoyt Schermerhorn Station]]) όπου προσπαθεί να κλέψει ένα γέρο αλλά αποφασίζει να μην το κάνει στην τελευταία σκηνή. Ο Μίνι Μαξ επιτιμά τον Ντάριλ και του λέει ότι δεν είναι πλέον κακός. Αφού δέχεται και άλλες κατηγορίες από τον Μίνι Μαξ, το βίντεο αλλάζει χρώμα (από μαυρόασπρο σε χρωματιστό) και ο Ντάριλ, ο οποίος είναι ντυμένος από πάνω ως κάτω με μαύρο δέρμα και έχει πίσω του διάφορους χορευτές, τραγουδά το *Bad* και χορεύει. Επιμένει ότι η αρχηγία του Μαξ ήταν καταστροφή για τον Ντάριλ, και ξαφνικά οι φίλοι του συμφωνούν μαζί του, και μετά από μια τελική χειραψία, φεύγουν και αφήνουν τον Ντάριλ. Η σκηνή αποκτά μαυρόασπρο χρώμα και ο Ντάριλ, με τα αρχικά του ρούχα, τους βλέπει που φεύγουν.

Το μουσικό βίντεο συμπεριλήφθηκε στα βίντεο άλμπουμ *Video Greatest Hits – HIStory* (long version στο DVD και short version στο VHS), *Number Ones* (short version) και *Vision* (long version).

Το μουσικό βίντεο έλαβε υποψηφιότητα στα [[1988 MTV Video Music Awards]]. Το βίντεο, μαζί με το βίντεο για το *The Way You Make Me Feel* (επίσης του Τζάκσον), ήταν υποψήφιο στην κατηγορία Best Choreography, αλλά ηττήθηκε από το βίντεο της [[Τζάνετ Τζάκσον]] (νεότερης αδερφής του Τζάκσον) για το *Pleasure Principle*. Μετά τον θάνατο του Τζάκσον, τον Ιούνιο του 2009, η Λετίτια Τζέιμς, μέλος του τοπικού Συμβουλίου, προσπάθησε να πείσει τις αρχές να μετονομάσουν ή να συνονομάσουν τον σταθμό ή να κρεμάσουν μια πλάκα προς τιμή του Τζάκσον, αλλά το αίτημα της δεν έγινε αποδεκτό από την Αρχή Μεταφοράς Μετρό (ΑΜΜ) της Νέας Υόρκης, τον Σεπτέμβριο του 2009. Η Τζέιμς δήλωσε ότι σχεδίαζε να οργανώσει κίνηση αναφοράς για να πείσει τις αρχές να επανεξετάσουν την απόφαση τους. Σχολίασε, «Έχοντας τον Μάικλ Τζάκσον να επισκέπτεται και να χορεύει στον σταθμό είναι τεράστια τιμή όχι μόνο για το Μπρούκλιν, αλλά και για τη Νέα Υόρκη της δεκαετίας του 1980 [...] Με το να μετονομάσουμε τον σταθμό προς τιμή του θα το βάλει στον χάρτη και θα επιβεβαιώσει ότι οι άνθρωποι δεν θα το ξεχάσουν». Μια πηγή από την ΑΜΜ δήλωσε ότι κανένας σταθμός μετρό στο σύστημα του ΑΜΜ δεν μπορεί να ονομαστεί προς τιμή ατόμων, καθώς αυτό θα συγχύσει τους αναβάτες.

==Ζωντανές εκτελέσεις==

Το *Bad* εκτελέστηκε από τον Τζάκσον και στα δύο μέρη του [[Bad World Tour|*Bad* World Tour]] (1987-1989) και ήταν το τελευταίο κομμάτι στον κατάλογο κομματιών στις συναυλίες του πρώτου γύρου και το δέκατο-έκτο τραγούδι στις συναυλίες του δεύτερου γύρου. Το τραγούδι επίσης συμπεριλήφθηκε στον πρώτο μέρος του [[Dangerous World Tour]]. Ο Τζάκσον σχεδίαζε να το εκτελέσει και στις συναυλίες του [[This Is It (συναυλίες, Μάικλ Τζάκσον)|This Is It]], οι οποίες ακυρώθηκαν λόγω του ξαφνικού θανάτου του τραγουδιστή.

==Επανεκτελέσεις==

*Οι αξιόλογες παρωδίες του κομματιού συμπεριλαμβάνουν την εκδοχή του [["Weird Al" Yankovic]], ο οποίος ηχογράφησε την εκδοχή του, ονόματι *Fat* για το άλμπουμ *Even Worse*.
*Οι [[Alvin and the Chipmunks]] εκτέλεσαν το κομμάτι για το άλμπουμ *The Chipmunks and The Chipettes: Born to Rock*.
*Μετά τον θάνατο του Τζάκσον, το *Bad* εκτελέστηκε (συχνά στο ποτ πουρί μαζί με άλλα κομμάτια του Τζάκσον) προς τιμή του Τζάκσον. Ο [[Σάουν Μίκαλλεφ]] δημιούργησε τη δική του εκδοχή για το 2010 New Year's Special. Στον φόρο τιμής προς τον Τζάκσον κατά τα [[2009 MTV Video Music Awards]], οι χορευτές εκτέλεσαν τις κινήσεις των χορευτών από μουσικό βίντεο του τραγουδιού. Τα τραγούδια που διαλέχθηκαν ήταν τα *Bad*, *Thriller* (1982) και *Smooth Criminal* (1987).
*Κυκλοφόρησε ένα βίντεο από Φιλιππινέζους έγκλειστους που χορεύουν υπό τους ήχους του *Bad* και του *They Don't Care About Us*. Οι χορευτικές κινήσεις γυρίστηκαν και μπορούσε να είναι επιπλέον βίντεο στο DVD του *Michael Jackson's This Is It*, αλλά δεν ολοκληρώθηκε στην ώρα του και κυκλοφόρησε για να προωθήσει το DVD της ταινίας.
*Τον Φεβρουάριο του 2010, το τραγούδι είχε δεχθεί παρωδία από τους [[The Fringemunks]] στο *The iPad Song*.
*Το τραγούδι χρησιμοποίησε στο [[YouTube]] στο [[The Annoying Orange]] (Going Walnuts), χρησιμοποιώντας τον τίτλο «Οrange» αντί του «Βad».
*Το τραγούδι ακούγεται στην ταινία *Megamind* στο τέλος, όπου ο Μέγκαμιντ έγινε ήρωας και υπερασπιστές της Metro City.

==Κατάλογος κομματιών==




**'United Kingdom 7" single:**
# ''Bad'' (7" Single Mix) – 4:06
# ''Bad'' (Dance Remix Radio Edit) – 4:54

***United Kingdom 12" single:**
# ''Bad'' – 4:06
# ''Bad'' (Dance Extended Mix Includes 'False Fade') – 8:24
# ''Bad'' (Dub Version) – 4:05
# ''Bad'' (A Cappella) – 3:49

***United States / Europe 7" single:**
# ''Bad'' - 4:06
# ''I Can't Help It'' – 4:28

***United States CD single:**
# ''Bad'' (Dance Extended Mix Includes "False Fade") – 8:24
# ''Bad'' (7" Single Mix) – 4:06
# ''Bad'' (Dance Remix Radio Edit) – 4:54
# ''Bad'' (Dub Version) – 4.05
# ''Bad'' (A Cappella) – 3:49


;''Visionary'' single
***CD side:**
# ''Bad'' (7" Single Mix) – 4:06
# ''Bad'' (''False Fade'' Dance Extended Mix) – 8:22

***DVD side:**
# ''Bad'' (Music video) – 4:19

;Bad ''(Afrojack Remix - DJ Buddha Edit)''
***Digital Single:**
#"Bad ([[Afrojack]] Remix - [[DJ Buddha]] Edit)" (Με τον [[Pitbull (ράπερ)|Pitbull]])

***HMV CD Single:*'
#"Bad (Afrojack Remix - The Derry Mix)" (Με τον Pitbull)"



==Επίσημες εκδόσεις==

* Album Version - 4:06
* 7" Single Mix (New Album Version) - 4:06
* Dance Extended Mix Includes *False Fade'' - 8:23
* Dance Remix Radio Edit - 4:56
* Dub Version - 4:06
* A Cappella - 3:49
* Afrojack Remix - DJ Buddha Edit - 4:24

## Προσωπικό

* Γραμμένο από τον Μάικλ Τζάκσον
* Παραγωγή από τον Κουίνσι Τζόουνς
* Μάικλ Τζάκσον: Συμπαραγωγός
* Μάικλ Τζάκσον: Solo και background φωνητικά
* How Now Brown Cow: Κρουστά
* Τζίμμι Σμιθ: Solo Hammond B3 Midi 
* Γκρεγκ Φίλλινγκεϊνς: Συνθεσάιζερ
* Τζων Ρόμπινσον: Ντραμς
* Ντούγκλας Γκέτσχαλ: Προγραμματισμός ντραμς 

* Ντέιβιντ Γουίλιαμς: Κιθάρα
* Κιμ Χάτσχροφτ, Λάρρι Γουίλιαμς: Σαξόφωνα
* Γκάρρι Γρκαντ, Τζέρρι Χέι: Τρουμπέτες
* Παυλίνο Ντα Κόστα: Κρουστά
* Κριστοφέρ Κάρρελ: Synclavier, digital κιθάρα, ρούμπα 
* Τζων Μπαρνς, Μάικλ Μπόντικερ, Γκρεγκ Φίλλινγκεϊνς: Συνθεσάιζερ
* Διευθέτηση ρυθμού από τους Μάικλ Τζάκσον, Κρίστοφερ Κάρρελλ και Κουίνσι Τζόουνς
* Διευθέτηση πνευστών από τον Τζέρρι Χέι
* Διευθέτηση φωνητικών από τον Μάικλ Τζάκσον

## Τσαρτ

## Παραπομπές


## Βιβλιογραφία

*
*
*
*

## Εξωτερικοί σύνδεσμοι
*

Κατηγορία:Τραγούδια του Μάικλ Τζάκσον
Κατηγορία:Τραγούδια του 1987
Κατηγορία:Singles του 1987
Κατηγορία:Singles του 2012
Κατηγορία:Νούμερο 1 singles στα Billboard Hot 100